JAVNO
JAVNO

Na temelju članka 19. stavak (1) i članka 20., a u svezi sa člankom 31. stavak (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, u ime Visokog sudbenog i tužiteljskog vijeća BiH, raspisuje

INTERNI NATJEČAJ
za popunjavanje djelatnih mjesta državnih službenika u 
[bookmark: _Hlk201746563]Visokom sudbenom i tužiteljskom vijeću Bosne i Hercegovine


1/01 Šef Odjela za pravna pitanja Tajništva Visokog sudbenog i tužiteljskog vijeća BiH 
1/02 Zamjenik šefa Odjela za pravna pitanja Tajništva Visokog sudbenog i tužiteljskog vijeća BiH


ODJEL ZA PRAVNA PITANJA TAJNIŠTVA VISOKOG SUDBENOG I TUŽITELJSKOG VIJEĆA BIH 

1/01 Šef Odjela za pravna pitanja Tajništva Visokog sudbenog i tužiteljskog vijeća BiH 
Svrha radnog mjesta: Rukovođenje Odjelom, osiguravanje podrške i smjernica za provedbu organizacijske strategije i planova, organiziranje obavljanja poslova iz nadležnosti Odjela s ciljem postizanja optimalnih rezultata i efektivne i učinkovite podrške VSTV-u BiH u osiguranju neovisnog, nepristranog i odgovornog pravosuđa u BiH. 
Opis poslova i radnih zadaća: organizacijska strategija i poslovno planiranje rada Odjela; upravljanje učinkom i kontinuirano poboljšanje rada Odjela; upravljanje ljudskim i materijalnim resursima dodijeljenim Odjelu; razvoj zaposlenih u Odjelu. 
Specifične dužnosti i odgovornosti: koordinira i osigurava relevantne informacije iz nadležnosti Odjela za potrebe rada Vijeća i stalnih radnih tijela VSTV-a BiH; osigurava realizaciju zaključaka Vijeća i stalnih radnih tijela VSTV-a BiH iz nadležnosti Odjela; organizira, rukovodi i koordinira obavljanje poslova iz nadležnosti Odjela sukladno propisanim procedurama; nadgleda rad zamjenika šefa Odjela i pruža operativne i razvojne smjernice za njegov rad; organizira i koordinira izradu planova, analiza, izvješća i ostalih relevantnih dokumenata iz nadležnosti Odjela; nadzire procese planiranja, praćenja realizacije i izvješćivanja i predlaže korektivne mjere; osigurava funkcionalnu suradnju i operativne kontakte s relevantnim domaćim i međunarodnim institucijama po pitanjima iz nadležnosti Odjela; ostvaruje suradnju s ciljem razmjene informacija iz nadležnosti Odjela s ostalim organizacijskim jedinicama VSTV-a BiH; obavlja najkompleksnije radne zadatke iz nadležnosti Odjela koji se odnose prije svega na pripremu nacrta odgovora u najkompleksnijim sudskim postupcima i pružanje podrške radnim tijelima Vijeća u pripremi nacrta najkompleksnijih pravnih propisa; priprema odgovore u najsloženijim sudskim postupcima; pruža podršku nadležnom Stalnom povjerenstvu i drugim radnim tijelima; obavlja i druge poslove i zadatke sukladno radnom mjestu, svrsi i razini odgovornosti i stručnosti.
Posebni uvjeti: VSS – diplomirani pravnik ili ekvivalent Bolonjskog sustava studiranja s najmanje 240 ECTS bodova; položen pravosudni ispit; najmanje četiri (4) godine radnog iskustva na istim ili sličnim poslovima; najmanje dvije (2) godine radnog iskustva na rukovodećim poslovima ili poslovima koji po svojoj prirodi zahtijevaju visok stupanj samostalnosti i odgovornosti, kao i dobre organizacijske vještine; napredno znanje i razumijevanje nadležnosti VSTV-a BiH i rada Tajništva; napredno znanje i razumijevanje pravosudnog sustava u BiH; napredna razina znanja engleskog jezika; napredna korisnička razina u korištenju računala, e-pošte i obrade teksta; srednja korisnička razina multimedijskih prezentacija, izrade i korištenja tabličnih prikaza i korištenja web-stranica; osnovna korisnička razina u izradi i korištenju baza podataka i korištenju digitalnih alata za obradu slike.
Potrebne prioritetne kompetencije: posvećenost osobnom i profesionalnom razvoju; komunikacija (i sve potkompetencije); osobna djelotvornost i usmjerenost ka rezultatu (i sve potkompetencije); liderske vještine (i sve potkompetencije); planiranje i organiziranje (i sve potkompetencije); preuzimanje odgovornosti za osiguranje postizanja strateških ciljeva.
Status: državni službenik - rukovoditelj unutarnje organizacione jedinice
Pripadajuća osnovna neto plaća: 4.725,86 KM. 
Broj izvršitelja: jedan (1) izvršitelj.
Mjesto rada: Sarajevo.
 
1/02 Zamjenik šefa Odjela za pravna pitanja Tajništva Visokog sudbenog i tužiteljskog vijeća BiH
Svrha radnog mjesta: Vodi, upravlja i nadzire svakodnevni rad i aktivnosti tima Odjela u cilju efektivne i učinkovite podrške VSTV-u BiH u osiguranju neovisnog, nepristranog i profesionalnog pravosuđa u BiH. 
Opis poslova i radnih zadaća: organizacijska strategija i poslovno planiranje rada Odjela; upravljanje učinkom i kontinuirano poboljšanje rada Odjela; upravljanje ljudskim i materijalnim resursima dodijeljenim Odjelu; razvoj zaposlenih u Odjelu.
Specifične dužnosti i odgovornosti: pruža operativnu podršku šefu Odjela u obavljanju svih poslova iz nadležnosti Odjela; koordinira pružanje pravnih savjeta o pravnoj praksi i procedurama VSTV-u BiH i stalnim radnim tijelima relevantnim za rad Odjela; koordinira izvršenje odluka VSTV-a BiH relevantnih za rad Odjela; osigurava pravodobnu izradu planova, analiza, izvješća i ostalih relevantnih dokumenata iz nadležnosti Odjela; osigurava provedbu korektivnih mjera u procesima planiranja, praćenja realizacije i izvješćivanja; koordinira i osigurava učinkovito obavljanje svih administrativnih i drugih pomoćnih poslova iz nadležnosti Odjela sukladno propisanim procedurama; koordinira pružanje pravnih savjeta drugim odjelima Tajništva i Kabinetu kada je to potrebno; osigurava pravodobno pružanje informacija iz nadležnosti Odjela ostalim organizacijskim jedinicama VSTV-a BiH; sudjeluje u operativnim kontaktima s relevantnim domaćim i međunarodnim institucijama po pitanjima iz nadležnosti Odjela; obavlja najkompleksnije radne zadatke iz nadležnosti Odjela koji se odnose prije svega na pripremu nacrta odgovora u najkompleksnijim sudskim postupcima i pružanje podrške radnim tijelima Vijeća u pripremi nacrta najkompleksnijih pravnih propisa; priprema odgovore u najsloženijim sudskim postupcima; pruža podršku nadležnom Stalnom povjerenstvu i drugim radnim tijelima; obavlja i druge poslove i zadatke po nalogu nadređenog sukladno radnom mjestu, svrsi i razini odgovornosti.
Posebni uvjeti: VSS – diplomirani pravnik ili ekvivalent Bolonjskog sustava studiranja s najmanje 240 ECTS bodova; položen pravosudni ispit; najmanje četiri (4) godine radnog iskustva na istim ili sličnim poslovima; najmanje dvije (2) godine radnog iskustva na rukovodećim poslovima ili poslovima koji po svojoj prirodi zahtijevaju visok stupanj samostalnosti i odgovornosti, kao i dobre organizacijske vještine; napredno znanje i razumijevanje nadležnosti VSTV-a BiH i rada Tajništva; napredno znanje i razumijevanje pravosudnog sustava u BiH; napredna razina znanja engleskog jezika; napredna korisnička razina u korištenju računala, e-pošte i obrade teksta; srednja korisnička razina multimedijskih prezentacija, izrade i korištenja tabličnih prikaza i korištenja web-stranica; osnovna korisnička razina u izradi i korištenju baza podataka i korištenju digitalnih alata za obradu slike.
Potrebne prioritetne kompetencije: posvećenost osobnom i profesionalnom razvoju; komunikacija (i sve potkompetencije); osobna djelotvornost i usmjerenost ka rezultatu (i sve potkompetencije); liderske vještine (i sve potkompetencije); planiranje i organiziranje (i sve potkompetencije); podučavanje (koučing)).
Status: državni službenik - rukovoditelj unutarnje organizacione jedinice
Pripadajuća osnovna neto plaća: 4.233,65 KM. 
Broj izvršitelja: jedan (1) izvršitelj.
Mjesto rada: Sarajevo.

Na ovaj oglas mogu se prijaviti samo lica uposlena kao državni službenici u Visokom sudbenom i tužiteljskom vijeću Bosne i Hercegovine.

Napomena za kandidate: 
· Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnoga konkursa za popunjavanje radnih mjesta državnih službenika u Visokom sudbenom i tužiteljskom vijeću Bosne i Hercegovine („Službeni glasnik BiH“, br. 13/17, 53/19 i 78/22). Više informacija o natječajnim procedurama dostupno je na www.ads.gov.ba u dijelu „Zapošljavanje/Vrste natječajnih procedura“.
· Za provođenje natječajne procedure po ovom natječaju formirat će se jedno (1) Povjerenstvo za izbor.
· Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua. 
· Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH. 
· Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti. 

Priprema dokumentacije:
Skreće se pažnja kandidatima da su potrebnu dokumentaciju na natječaj dužni dostaviti sukladno Pravilniku o karakteru i sadržaju javnoga konkursa za popunjavanje radnih mjesta državnih službenika u Visokom sudbenom i tužiteljskom vijeću Bosne i Hercegovine, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.
S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/Napomena za kandidate/Stop greškama u prijavama!“, te posebice odredbe Pravilnika o karakteru i sadržaju javnoga konkursa za popunjavanje radnih mjesta državnih službenika u Visokom sudbenom i tužiteljskom vijeću Bosne i Hercegovine: prijavni obrazac; sveučilišnu diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

Potrebni dokumenti:
I Ovjereni preslici: 
· sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
· dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
· uvjerenja o državljanstvu (ne starije od 6 mjeseci od dana izdavanja od strane nadležnog organa); 
· uvjerenja o položenom pravosudnom ispitu;
· potvrde ili uvjerenja kao dokaza o traženoj vrsti radnog iskustva;
· uvjerenja/potvrde/certifikata o traženom nivou znanja engleskog jezika i to:
za radna mjesta 1/01 i 1/02 – napredna razina znanja engleskog jezika (odgovara razini C1/C2 zajedničkog europskog referentnog okvira), i
· dokaza o traženoj razini znanja rada na računalu.

II Vlastoručno potpisan: 
1. popunjen obrazac Agencije za državnu službu BiH: isti možete preuzeti na web stranici Agencije: www.ads.gov.ba.  Napominjemo da potpisan i popunjen obrazac ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do 18.08.2026. godine putem poštanske službe preporučenom pošiljkom na adresu: 

Visoko sudbeno i tužiteljsko vijeće Bosne i Hercegovine
,,Interni natječaj za popunjavanje djelatnog mjesta državnog službenika u Visokom sudbenom i tužiteljskom vijeću Bosne i Hercegovine"
Kraljice Jelene 88., 71000 Sarajevo

Ispunjavanje uvjeta utvrđenih ovim natječajem računa se sa danom predavanja prijave.
Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.

